Awa kana nhambo chiyero chinosandiswa kupima nguva; awa imwe ine mamineti makumi matanhatu (60m) nemasekondi zviuru zvitatu nemazana matanhatu (3,600s). Awa inenge iri chikamu chimwe chezvikamu makumi maviri nemana chezuva (1/24). Awa rinotaridza nevara h kana hr, sokuti awa mbiri (2h). KuChishona zviri nyore kungoshandisa h sezvizvi 10h kureva awa gumi. Vamwe vatauri vanokwanisawo kutaura nokunyora vachiti hawa

Vhesi 50-53 anoti ""Zvino hama dzangu, ndinoreva ndichiti, nyama neropa hazvingagari nhaka yoUshe hwaMwari; nokuwora hakungagari nhaka yokusawora. Tarirai ndinokudzai chakavanzika: hatingavati tose, asi tichashandurwa tose; pakarepo nokubwaira kweziso, nehwamanda yokupedzisira; nokuti hwamanda icharira, ipapo vakafa vachanutswa nokusawora; nesu tichashandurwa nokuti ichi chinowora chinofanira kufuka kusawora; nechichi chinofa chinofanira kufuka kusafa.

Hupfumi (Wealth) kusanganiswa kwezvinhu zvine muridzi zvinotenderwa kutengwa nokutengeseka. Pfuma (possesions, property) inosanganisira: mari, dzimba, zvivakwa, zvipfuyo, zvirimwa, nhumbi, muchovha nezvimwewo.

Ruyanano kana kuwadzanisa, (reconciliation) zvinoreva kudzoredzanisa vanhu vanga vagumburisana vasisina kuwirirana, kufambidzana kana kudyidzana kuti vawirirane pakare.

Mwedzi waKubvumbi mwedzi wemvura inonaya. MuZimbabwe mvura painonaya inonaya yakawanda munguva diki-diki uye iine mabhanan'ana. Mvura inozongonaya zvokusasa kana mwaka wekunaya wave kundopera mumwedzi waKubvumbi. Kubvumbi zvoreva kunaya kwemvura kunoitika zvinyoro-nyoro ichisasa mubvumbi.

Kamba dzekupfuudza dzakanga dzakasiyana nekamba dzechibharo (forced labor camps) idzo dzakavakwa mumatunhu akapambwa neGermany senzvimbo dzaishandiswa vasungwa vaisanganisira vasungwa vehondo vachishanda sevaranda. Mumakamba ekupfuudza mazhinji vanhu vaifa nerheti yakakwira; zvaiti: vamwe vachiurayiwa, vamwe vachifa nenzara, vamwe nazvirwere, vamwe nekuneta uye hutsinye hwemawuto eGermany.

Shoko rokuti kuvandudza kana kuvandutsa, kana kuita chitsva (renew, replace something old or increase life of) rinoreva kumisa kana kuunza chinhu chitsva chakanga chisipo pakutanga. Rinogonawo kureva kumutsiridza chinhu (kana sangano) kuti chishandezve zviri nani chine nesimba rakafanana kana kudarika pachakambenge chiri pachakagumira.

Zita rekuti darejena riri kubva pakuti pachiVanhu tinoshandisa darejena kureva ruvara rwesimbi iyi. Semuyenzaniso kuti ""Ndabayiwa nebanga darejena"" asi hatishandisi darejena tichida kuti mwerechena zvichiratidza siyano yemavara aya.

Pakati panosangana hwabvu hutete nechekumusoro pane kanyama kadiki kangaenzane nenyemba kukura. Mukutaura kwemazuva ose vamwe vanokati kabhinzi. Kanyama aka ndiko kanodanwa kunzi gongo. Kanyama aka kanoshandawo kuwedzera kuzipirwa kwemukadzi panguva yokunge agara nomurume wake pabonde. Kanyama aka kane zvitape (Nerves) zvinotapa kuzipa panguva yokurarana kwemurume nemukadzi. Kane simba rokugona kusvitsa mudzimai pakuchemerera kana kachinge kapuruzirwa nenzira inofadza.